Komisijos direktyva 1999/39/EB
1999 m. gegužės 6 d.
iš dalies keičianti Direktyvą 96/5/EB dėl perdirbtų grūdinių maisto produktų ir maisto kūdikiams bei mažiems vaikams
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1989 m. gegužės 3 d. Tarybos direktyvą 89/398/EEB dėl valstybių narių įstatymų, susijusių su specialios paskirties maisto produktais, suderinimo [1] su pakeitimais, padarytais Europos Parlamento ir Tarybos direktyva 96/84/EB [2], ypač į jos 4 straipsnio 1 dalį,
pasitarusi su Maisto produktų moksliniu komitetu,
(1) kadangi Komisijos direktyvos 96/5/EB [3] 6 straipsnis su pakeitimais, padarytais Direktyva 98/36/EB [4], numato, kad perdirbtuose grūdiniuose maisto produktuose ir kūdikių maiste neturi būti jokių medžiagų tokiais kiekiais, kurie galėtų kelti pavojų kūdikių ar mažų vaikų sveikatai, ir būtina nedelsiant nustatyti didžiausius leistinus lygius;
(2) kadangi skirtingos taisyklės dėl pesticidų likučių didžiausių koncentracijų perdirbtuose grūdiniuose maisto produktuose ir kūdikių maiste kliudo prekybai tarp tam tikrų valstybių narių;
(3) kadangi 1976 m. lapkričio 23 d. Tarybos direktyvoje 76/895/EEB dėl vaisiuose ir daržovėse bei ant jų išlikusių pesticidų likučių didžiausių koncentracijų nustatymo [5] su paskutiniais pakeitimais, padarytais Direktyva 94/41/EB [6], 1986 m. liepos 24 d. Direktyvoje 86/362/EEB dėl pesticidų likučių grūduose ir ant jų didžiausių koncentracijų nustatymo [7] su paskutiniais pakeitimais, padarytais Komisijos direktyva 98/82/EB [8], 1986 m. liepos 24 d. Direktyvoje 86/363/EEB dėl pesticidų likučių gyvūninės kilmės maisto produktuose ir ant jų didžiausių koncentracijų nustatymo [9] su paskutiniais pakeitimais, padarytais Direktyva 98/82/EB, ir 1990 m. lapkričio 27 d. Direktyvoje 90/642/EEB dėl didžiausių pesticidų likučių koncentracijų tam tikruose augalinės kilmės produktuose ir ant jų, įskaitant vaisius ir daržoves, nustatymo [10] su paskutiniais pakeitimais, padarytais Direktyva 98/82/EB, nustatytos didžiausios pesticidų likučių koncentracijos nepažeidžia konkrečių nuostatų, taikytinų perdirbtiems grūdiniams maisto produktams ir kūdikių maistui;
(4) kadangi, atsižvelgiant į Bendrijos tarptautinius įsipareigojimus, tuomet, kai nepakanka atitinkamų mokslinių įrodymų, atsargumo principas leidžia Bendrijai, remiantis turima tinkama informacija, laikinai patvirtinti priemones, kol per reikiamą laikotarpį bus papildomai įvertinta rizika ir peržiūrėta priemonė;
(5) kadangi, remiantis 1997 m. rugsėjo 19 d. ir 1998 m. birželio 4 d. Maisto produktų mokslinio komiteto pateiktom dviem nuomonėm, kyla abejonių, ar šiuo metu kūdikių ir mažų vaikų sveikatai apsaugoti nustatytos rekomenduojamos paros normos (RPN) yra adekvačios; kadangi abejonių kilo ne tik dėl pesticidų ir pesticidų likučių, bet ir dėl pavojingų cheminių medžiagų, Komisija turės ištirs galimybę, kaip kuo greičiau kūdikiams ir mažiems vaikams skirtame maiste nustatyti didžiausias sunkiųjų metalų koncentracijas;
(6) kadangi dėl to, kalbant apie maistą konkrečiais mitybos tikslais, skirtą kūdikiams ir mažiems vaikams, visiems pesticidams vertėtų nustatyti labai žemą bendrą koncentraciją, kol bus atliktas medžiagų mokslinis tyrimas ir įvertinimas kiekvienu konkrečiu atveju;
(7) kadangi ši labai žema bendra koncentracija turėtų būti lygi 0,01 mg/kg, kuri iš esmės yra mažiausia aptikimo riba;
(8) kadangi Komisija kartu su suinteresuotomis šalimis turės stengtis nedelsiant užbaigti peržiūrą ir nustatyti atitinkamas moksliškai pagrįstas koncentracijas, įtrauktinas į naują VII priedą;
(9) kadangi turėtų būti reikalaujama griežtai apriboti pesticidų likučių kiekį; kadangi, rūpestingai parinkus žaliavas ir atsižvelgus į tai, jog perdirbti grūdiniai maisto produktai ir kūdikių maistas yra labai apdorojami, yra įmanoma gaminti labai mažas pesticidų koncentracijas turinčius produktus;
(10) kadangi, kalbant apie keletą pesticidų, gali atsitikti taip, kad blogiausiomis suvartojimo sąlygomis netgi tokios mažos koncentracijos gali lemti RPN viršijimą; kadangi dėl to perdirbtuose grūdiniuose maisto produktuose ir kūdikių maiste visai neturėtų būti šių konkrečių pesticidų, todėl gaminant jie iš viso neturėtų būti naudojami;
(11) kadangi dėl to, jog RPN apskaičiuojama remiantis moksliniu pesticidų įvertinimu, atliktu pagal Direktyvos 91/414/EEB [11] nuostatas su paskutiniais pakeitimais, padarytais Komisijos direktyva 1999/1/EB [12], ši RPN bus imama pagrindu nustatant didžiausią likučių koncentraciją perdirbtuose grūdiniuose maisto produktuose ir kūdikių maiste, prireikus taikant Direktyvose 86/362/EEB, 86/363/EEB ir 90/642/EEB nurodytą principą;
(12) kadangi ši direktyva atspindi dabartines žinias apie šias medžiagas; kadangi Direktyvos 89/398/EEB 13 straipsnyje nustatyta tvarka bus daromi bet kurie mokslo ir technikos pažanga pagrįsti pakeitimai;
(13) kadangi Direktyva 96/5/EB turėtų būti atitinkamai iš dalies pakeista;
(14) kadangi šioje direktyvoje numatytos priemonės atitinka Maisto produktų nuolatinio komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyva 96/5/EB iš dalies keičiama taip:
1. 1 straipsnio 4 dalis yra papildoma šia įtrauka:
"- "pesticidų likučiai" - tai Tarybos direktyvos 91/414/EEB [13] 2 straipsnio 1 punkte apibrėžti perdirbtuose grūdiniuose maisto produktuose ir kūdikių maiste esantys augalų apsaugos produktų likučiai, įskaitant jų metabolitus ir skilimo arba reakcijos produktus,"
2. 6 straipsnis pakeičiamas taip:
"6 straipsnis
1. Perdirbtuose grūdiniuose maisto produktuose ir kūdikių maiste neturi būti jokių medžiagų tokiais kiekiais, kurie galėtų kelti pavojų kūdikių ar mažų vaikų sveikatai. Būtina nedelsiant nustatyti didžiausius leistinus lygius.
2. Perdirbtuose grūdiniuose maisto produktuose ir kūdikių maiste atskirų pesticidų likučių koncentracija neturi būti didesnė kaip 0,01 mg/kg, išskyrus medžiagas, kurioms VII priede nustatyta, kokiais atvejais turi būti taikomos šios konkrečios koncentracijos.
Pirmiau minėta koncentracija taikoma perdirbtiems grūdiniams maisto produktams ir kūdikių maistui, kuris yra jau paruoštas vartojimui arba paruoštas pagal gamintojo instrukcijas.
Analitiniai pesticidų likučių koncentracijų nustatymo metodai yra laikomi visuotinai priimtais standartizuotais metodais.
3. VIII priede išvardyti pesticidai neturi būti naudojami žemės ūkio produktuose, skirtuose perdirbtiems grūdiniams maisto produktams ir kūdikių maistui gaminti.
4. Prireikus taip pat nustatomi mikrobiologiniai kriterijai.";
3. Pridedami VII ir VIII priedai:"
VII PRIEDAS
Konkrečios didžiausios pesticidų likučių koncentracijos perdirbtuose grūdiniuose maisto produktuose ir kūdikių maiste
+++++ TIFF +++++
VIII PRIEDAS
emės ūkio produktuose nenaudotini pesticidai, kurie yra skirti perdirbtiems grūdiniams maisto produktams ir kūdikių maistui gaminti
Cheminis medžiagos pavadinimas
"
2 straipsnis
Valstybės narės priima įstatymus ir kitus teisės aktus, kurie, įsigalioję ne vėliau kaip iki 2000 m. birželio 30 d., įgyvendina šią direktyvą. Apie tai jos nedelsdamos praneša Komisijai.
Tie įstatymai ir kiti teisės aktai taikomi taip, kad:
a) nuo 2000 m. birželio 30 d. būtų leista prekiauti produktais, atitinkančiais šios direktyvos reikalavimus;
b) nuo 2002 m. liepos 1 d. įsigaliotų draudimas prekiauti produktais, kurie neatitinka šios direktyvos reikalavimų.
Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
3 straipsnis
Ši direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.
4 straipsnis
Ši direktyva skirta valstybėms narėms.
Priimta Briuselyje, 1999 m. gegužės 6 d.